Komisijos reglamentas (EB) Nr. 1113/2002
2002 m. birželio 26 d.
iš dalies keičiantis Reglamentą (EB) Nr. 1788/2001, nustatantį išsamias nuostatų, susijusių su iš trečiųjų šalių įvežamų produktų patikrinimo sertifikatu pagal Tarybos reglamento (EEB) Nr. 2092/91 11 straipsnį, įgyvendinimo taisykles
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1991 m. birželio 24 d. Tarybos reglamentą (EEB) Nr. 2092/91 dėl ekologinės žemės ūkio produktų gamybos ir nuorodų apie tokią gamybą ant žemės ūkio ir maisto produktų [1] su paskutiniais pakeitimais, padarytais Reglamentu (EB) Nr. 473/2002 [2], ypač į jo 11 straipsnio 3 dalies b punktą ir 4 dalį,
kadangi:
(1) Komisijos reglamente (EB) Nr. 1788/2001 [3] nustatytas naujas importuojamų produktų patikrinimo sertifikatas, pakeičiantis Komisijos reglamentu (EEB) Nr. 3457/92 [4] nustatytą sertifikatą, ir numatyta, kad naujasis sertifikatas nuo 2002 m. liepos 1 d. būtų taikomas produktams, importuojamiems Reglamento (EEB) Nr. 2092/91 11 straipsnio 1 ir 6 dalyse nustatyta tvarka.
(2) Tačiau kelios valstybės narės, ruošdamosi 2002 m. liepos 1 d., susidūrė su tam tikrais techniniais sunkumais ir abejoja, ar joms pavyks įgyvendinti Reglamentą (EB) Nr. 1788/2001. Dėl skaidrumo ir siekiant išvengti painiavos, šios problemos turi būti išspręstos prieš taikant naująjį sertifikatą.
(3) Todėl Reglamente (EB) Nr. 1788/2001 nustatyto naujojo sertifikato taikymo datą patartina atidėti.
(4) Šiame reglamente numatytos priemonės atitinka Reglamento (EEB) Nr. 2092/91 14 straipsnyje nurodyto Komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamentas (EB) Nr. 1788/2001 iš dalies keičiamas taip:
1) 8 straipsnyje data "2002 m. liepos 1 d." pakeičiama data "2002 m. lapkričio 1 d.";
2) 9 straipsnyje data "2002 m. liepos 1 d." pakeičiama data "2002 m. lapkričio 1 d.".
2 straipsnis
Šis reglamentas įsigalioja septintą dieną po jo paskelbimo Europos Bendrijų oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2002 m. birželio 26 d.